Bosna i Hercegovina

Federacija Bosne i Hercegovine

Tuzlanski kanton

**GRAD GRADAČAC**

H.K.Gradaščevića 74, 76 250 Gradačac, telefon/fax. 035-369-770 i 035-369-771, e.mail: vijece@gradacac.ba, www.gradacac.ba

**GRADSKO VIJEĆE PRIJEDLOG**

Na osnovu člana 11. Uredbe o vršenju ovlaštenja u privrednim društvima sa učešćem državnog kapitala iz nadležnosti Tuzlanskog kantona i općina/gradova na području Tuzlanskog kantona („Službene novine TK“, broj 11/19) i člana 21. tačka 2. i 18. Statuta Grada Gradačac (“Službeni glasnik Grada Gradačac”, broj 10/22), na prijedlog Komisije za izbore i imenovanja, Gradsko vijeće Grada Gradačac, na 5. redovnoj sjednici održanoj 29.04.2025. godine, d o n o s i

**O D L U K U**

**o davanju prethodne saglasnosti Nadzornom**

**odboru Javnog preduzeća „Parkinzi“ d.o.o. Gradačac za**

**imenovanje direktora Društva**

**Član 1.**

Daje se prethodna saglasnost Nadzornom odboru Javnog preduzeća „Parkinzi“ d.o.o. Gradačac da za direktora Društva imenuje Novalić (Osman) Ensara iz Gradačca.

**Član 2.**

Obavezuje se Nadzorni odbor Javnog preduzeća „Parkinzi“ d.o.o. Gradačac da u skladu sa ovom Odlukom donese Odluku o imenovanju direktora na mandantni period od 4 (četiri) godine.

**Član 3.**

Ova odluka stupa na snagu osmog dana od dana objavljivanja u “Službenom glasniku Grada

Gradačac”.

**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**GRAD GRADAČAC**

**- Gradsko vijeće –**

Broj: 01-04- /25 **PREDSJEDAVAJUĆI**

Datum: \_\_\_\_\_\_.2025.godine  **GRADSKOG VIJEĆA**

G r a d a č a c

***Nedžad Šećić***

**Obrazloženje**

Pravni osnov za donošenje Odluke o davanju prethodne saglasnosti za imenovanje direktora društva sadržan je u sljedećim odredbama:

Članom 11. stav (3) Uredbe o vršenju ovlaštenja u privrednim društvima sa učešćem državnog kapitala iz nadležnosti Tuzlanskog kantona i općina/gradova na području Tuzlanskog kantona („Službene novine Tuzlanskog kantona“, br. 11/19) je propisano da Vlada kantona, odnosno općinsko/gradsko vijeće donosi odluku o davanju prethodne saglasnosti nadzornom odboru za

imenovanje članova uprave.

Članom 21. tačka 2. Statuta Grada Gradačac ("Službeni glasnik Grada Gradačac" broj: 10/22) je propisano da Gradsko vijeće donosi odluke i druge opće akte kojima uređuje pitanja iz samoupravnog djelokruga Grada.

Članom 21. tačka 18. ("Službeni glasnik Grada Gradačac" broj: 10/22) je propisano da Gradsko vijeće imenuje, bira i razrješava osobe određene zakonom, Statutom i odlukama, te daje saglasnost na imenovanja, izbor i razrješenja kada je to propisano.

Gradskom vijeću Grada Gradačac dana 21.04.2025.godine, dostavljen je Zahtjev za prethodnu saglasnost za imenovanje direktora JP „Parkinzi“ d.o.o. Gradačac uz koji je dostavljena i

Odluka o izboru direktora, u kojoj je navedeno da je Nadzorni odbor proveo konkursnu proceduru po Javnom konkursu za izbor i imenovanje direktora društva, br. 159-03/025 od 18.03.2025.godine, da se na javni oglas prijavila dva kandidata M.Halilović Nedžad i Novalić Ensar, ali da M.Halilović Nedžad nije ispunjavao uslove jer nije dostavio sve tražene dokumente, te je isključen iz daljne procedure, te je na sjednici Nadzornog odbora 21.04.2025godine donesena je odluka o izboru Ensara Novalića iz Gradačca za mjesto direktora JP „Parkinzi“ d.o.o. Gradačac.

U konkretnom slučaju shodno članu 11. stav (3) i (4) navedene Uredbe, Gradsko vijeće donosi Odluku o davanju prethodne saglasnosti Nadzornom odboru za imenovanje direktora JP „Parkinzi“ d.o.o. Gradačac, a nakon dobijanja prethodne saglasnosti nadzorni odbor privrednog društva je dužan donijeti odluku o imenovanju direktora.

Uzimajući u obzir gore navedeno, Komisija za izbore i imenovanja na 15. sjednici održanoj dana 22.04.2025.godine, utvrdila je prijedlog ove Odluke i dostavlja je Gradskom vijeću na odlučivanje.

**KOMISIJA ZA IZBORE I IMENOVANJA**

**GRADSKOG VIJEĆA**