Bosna i Hercegovina

Federacija Bosne i Hercegovine

Tuzlanski kanton

**GRAD GRADAČAC**

H.K.Gradaščevića 74, 76 250 Gradačac, telefon/fax: 035-369-770 i 035-369-771, e.mail: vijece@gradacac.ba, www.gradacac.ba

###### GRADSKO VIJEĆE

###### Komisija za izbore i imenovanja

###### 

Na osnovu člana 8. Zakona o ministarskim, vladinim i drugim imenovanjima F BiH („Službene novine F BiH“, broj: 12/03, 34/03 i 65/13), člana 21. tačka 2. i 18. Statuta Grada Gradačac („Službeni glasnik Grada Gradačac“, br. 10/22), člana 15. Odluke o utvrđivanju standarda i kriterija za imenovanja/nominiranja na upražnjene pozicije u reguliranim organima Grada Gradačac („Službeni glasnik Grada Gradačac“, broj 5/22) i člana 1.Odluke raspisivanju javnog oglasa za izbor i imenovanje/nominiranje na pozicije u upravnom odboru javne ustanove i nadzornom odboru javnog preduzeća, broj \_\_\_\_\_\_\_ od \_\_\_\_\_\_\_\_ 2025.godine, Komisija za izbore i imenovanja Gradskog vijeća Grada Gradačac, o b j a v l j u j e

**JAVNI OGLAS**

**za izbor i nominiranje  
na pozicije u nadzornom odboru javnog preduzeća**

Pokreće se procedura raspisivanja javnog oglasa za izbor i nominiranje članova nadzornog odbora:

- JP„Javno stambeno preduzeće Gradačac“ d.o.o. Gradačac – dva (2) člana Nadzornog odbora;

1. **Opis upražnjene pozicije:**

Članovi nadzornog odbora obavljat će poslove u skladu sa Zakonom o privrednim društvima, Zakonom o javnim preduzećima, statutima javnih preduzeća i ostalim pozitivnim pravnim propisima.

**2. Opći uslovi:**

Opći uslovi za imenovanje na upražnjene pozicije u reguliranim organima Grada su:

1. da je državljanin Bosne i Hercegovine,
2. da je stariji od 18 godina,
3. da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije dana objavljivanja upražnjene pozicije,
4. da se na njih ne odnosi član IX.1. Ustava Bosne i Hercegovine,
5. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“, broj:12/03, 34/03, 65/13),
6. da se ne bavi samostalno ili u zajednici sa drugim osobama djelatnošću konkurentnom reguliranom organu,
7. da nema privatni i/ili finansijski interes u instituciji u koju se kandiduje,
8. da nije osuđivan za krivično djelo nespojivo sa imenovanjem na dužnost u instituciju u koju se kandiduje, pet godina od dana pravosnažnosti presude, isključujući vrijeme zatvorske kazne,
9. da mu nije izrečena zaštitna mjera zabrane obavljanja aktivnosti, tri godine od dana pravosnažnosti odluke o izrečenoj zaštitnoj mjeri.

**3.Posebni uslovi koje moraju ispunjavati kandidati za članove nadzornog odbora javnog preduzeća:**

a) VSS VII stepen, završeno visoko obrazovanje prvog, drugog ili trećeg ciklusa Bolonjskog sistema studiranja ( sa najmanje 180 ECTS bodova),

b) najmanje 1 godina radnog iskustva nakon sticanja visoke stručne spreme,

c) da nije član nadzornog ili upravnog odbora, odnosno odbora za reviziju, nekog privrednog društva ili institucije,

d) da nije dioničar, direktor i član uprave bilo kojeg dioničkog društva, kao i vlasnik sa 50% i više vlasništva, direktor i član uprave bilo kojeg društva sa ograničenom odgovornošću,

e) da nije član zakonodavne, izvršne ili sudske vlasti ili savjetnik u smislu Zakona o sukobu interesa u organima vlasti u Federaciji BiH,

f) da posjeduje Certifikat o završenom usavršavanju izdat od strane nadležnog organa, a u skladu sa odredbama Uredbe o usavršavanju predsjednika i članova nadzornih odbora i uprava privrednih društava sa učešćem državnog kapitala,

g) da posjeduje stručno znanje iz oblasti rada i organizacije privrednih društava i /ili institucija,

h) da posjeduje sposobnost razumijevanja poslovnih izvještaja, poznavanje privrednog prava i ukupnog zakonodavstva na području djelovanja nadzornih odbora,

i) da posjeduje komunikacijske i organizacijske sposobnosti, kao i naklonjenost timskom radu.

**4. Dužina trajanja mandata:**

Imenovanje članova nadzornog odbora vrši se do isteka mandata člana nadzornog odbora imenovan rješenjem o nominiranju članova Nadzornog odbora Javnog preduzeća „Javno stambeno preduzeće Gradačac“ d.o.o. Gradačac, br. 01-04-158/25 od 03.04.2025.godine.

**5.Naknada za rad:**

Mjesečna naknada za rad propisana je Odlukom Općinskog vijeća.

**6. Mogućnost ponovnog imenovanja:**

Nema ograničenja za ponovno imenovanje.

**7. Uslovi službe:**

Uslovi službe su definisani Odlukom o utvrđivanju standarda i kriterija za imenovanja/nominiranja na upražnjene pozicije u reguliranim organima Grada Gradačac.

**8. Potrebni dokumenti uz prijavu:**

Uz prijavni obrazac, kandidati su dužni dostaviti:

* kraću biografiju sa adresom i kontakt telefonom,
* Izvod iz matične knjige rođenih (original ili ovjerena kopija),
* Uvjerenje o državljanstvu ili CIPS-ova prijava mjesta prebivališta ne starije od 6 mjeseci od dana izdavanja (original ili ovjerena kopija),
* Ovjerenu kopiju diplome o stečenoj stručnoj spremi,
* Uvjerenje o radnom iskustvu nakon sticanja stručne spreme (original ili ovjerena kopija),
* Ovjerenu izjavu da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije dana objavljivanja ovog oglasa,
* Ovjerenu izjavu kandidata da se na njega ne odnosi član IX. tačka 1. Ustava Bosne i Hercegovine,
* Ovjerenu izjavu da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima F BiH („Službene novine F BiH“, broj: 12/03, 34/03 i 65/13),
* Ovjerenu izjavu da se ne bavi samostalno ili u zajednici sa drugim osobama djelatnošću konkurentnom reguliranom organu,
* Ovjerenu izjavu da nema privatni i/ili finansijski interes u instituciji u koju se kandiduje,
* Ovjerenu izjavu da nije osuđivan za krivično djelo nespojivo sa imenovanjem na dužnost u instituciju u koju se kandiduje, pet godina od dana pravosnažnosti presude, isključujući vrijeme zatvorske kazne,
* Ovjerenu izjavu kandidata da mu nije izrečena zaštitna mjera zabrane obavljanja aktivnosti, tri godine od dana pravosnažnosti odluke o izrečenoj zaštitnoj mjeri,
* Ovjerenu izjavu da nije član nadzornog ili upravnog odbora, odnosno odbora za reviziju privrednog društva,
* Ovjerenu izjavu da nije dioničar, direktor i član uprave bilo kojeg dioničkog društva, kao i vlasnik sa 50% i više vlasništva, direktor i član uprave bilo kojeg društva sa ograničenom odgovornošću
* Ovjerenu izjavu da nije član zakonodavne, izvršne ili sudske vlasti ili savjetnik u smislu Zakona o sukobu interesa u organima vlasti u Federaciji BiH,
* Ovjerena kopija Certifikata o završenom usavršavanju izdat od strane nadležnog organa, a u skladu sa odredbama Uredbe o usavršavanju predsjednika i članova nadzornih odbora i uprava privrednih društava sa učešćem državnog kapitala.

Tražene izjave kandidati mogu dostaviti kumulativno navedene sa jednom ovjerom koja vrijedi za sve izjave ili svaka izjava pojedinačno ovjerena.

**9. Prilikom intervjua i procjene kvalifikacija i iskustva svih kandidata uzet će se u obzir sljedeće:**

-posjedovanja znanja iz oblasti rada i organizacije privrednih društava,

-sposobnost razumijevanja poslovnih izvještaja, poznavanje privrednog prava i ukupnog zakonodavstva na području nadzornih odbora,

-komunikacijske i organizacijske sposobnosti kao i naklonjenost timskom radu.

Kandidat po osnovu intervjua može dobiti maksimalno pet bodova.

U roku od 15 dana od dana imenovanja kandidati koji budu konačno imenovani/nominirani za člana nadzornog odbora bit će dužni dostaviti uvjerenje da nije osuđivan za krivično djelo koje predstavlja smetnju za imenovanje na javnu poziciju, odnosno da mu odlukom suda nije zabranjeno obavljanje aktivnosti vezano za poziciju za koju se kandiduje, u roku od 5 godina od dana izdržane, izvršene, zastarjele ili oproštene kazne.

Kandidati zaposleni u organima državne službe koji uđu u uži izbor i budu pozvani na intervju dužni su priložiti rješenje kojim je kandidatu data pismena saglasnost od strane rukovodioca organa državne službe za obavljanje dopunske djelatnosti.

Kandidat koji bude konačno imenovan na poziciju u nadzornom odboru a ne dostavi Certifikat o završenom usavršavanju izdat od strane nadležnog organa, a u skladu s odredbama Uredbe o usavršavanju predsjednika i članova nadzornih odbora i uprava privrednih društava sa učešćem državnog kapitala, isti su dužni dostaviti u roku od šest mjeseci od dana imenovanja.

Javni oglas će se objaviti u Službenim novinama FBiH, jednom dnevnom listu većeg tiraža koji izlazi na području Bosne i Hercegovine, službenoj web stranici Grada Gradačac i Radiju Gradačac.

Sa kandidatima koji budu ispunjavali sve potrebne uslove javnog oglasa biti će obavljen intervju.

Termin intervjua sa listom kandidata koji ispunjavaju uslove javnog oglasa će biti objavljen na zvaničnoj web stranici Grada Gradačac.

Javni oglas ostaje otvoren 15 /petnaest/ dana od dana posljednje objave u javnom glasilu.

Prijave sa potrebnom dokumentacijom treba dostaviti lično ili preporučeno poštom na adresu:

Komisija za izbor i imenovanja Gradskog vijeća Grada Gradačac, ul. H.K. Gradaščevića br. 74, 76250 Gradačac, sa naznakom „Prijava na Javni oglas za izbor i nominiranje na pozicije u nadzornom odboru javnog preduzeća– ne otvaraj“.

Nepotpune, neblagovremene i neuredne prijave neće se uzeti u razmatranje.

**KOMISIJA ZA IZBORE I IMENOVANJA**

**GRADSKOG VIJEĆA**