Bosna i Hercegovina

Federacija Bosne i Hercegovine

Tuzlanski kanton

**GRAD GRADAČAC**

H.K.Gradaščevića 74, 76 250 Gradačac, telefon/fax. 035-369-770 i 035-369-771, e.mail: vijece@gradacac.ba, www.gradacac.ba

**GRADSKO VIJEĆE PRIJEDLOG**

Na osnovu člana 8. Zakona o ministarskim, vladinim i drugim imenovanjima FBiH („Službene novine F BiH“ broj: 12/13, 34/03 i 65/13), člana 21. tačka 2. i 18. Statuta Grada Gradačac („Službeni glasnik Grada Gradačac“, br. 10/22) i člana 15. Odluke o utvrđivanju standarda i kriterija za imenovanje/nominiranja na upražnjene pozicije u reguliranim organima Grada Gradačac („Službeni glasnik Grada Gradačac“, broj 5/22), na prijedlog Komisije za izbore i imenovanja, Gradsko vijeće Grada Gradačac na 5. redovnoj sjednici održanoj dana 29.04.2025.godine, donosi

**O D L U K U**

**o raspisivanju javnog oglasa za izbor i imenovanje/nominiranje  
na pozicije u upravnom odboru javne ustanove i   
nadzornom odboru javnog preduzeća**

**Član 1.**

a) Pokreće se procedura raspisivanja javnog oglasa za izbor i imenovanje upravnog odbora:  
-JU Apoteka Gradačac - jedan (1) član upravnog odbora predstavnik Ministarstva zdravstva Tuzlanskog kantona.

b) Pokreće se procedura raspisivanja javnog oglasa za izbor i nominiranje članova nadzornog odbora:

- JP„Javno stambeno preduzeće Gradačac“ d.o.o. Gradačac – dva (2) člana Nadzornog odbora;

**Član 2.**

Imenovanje člana Upravnog odbora Javne ustanove „Apoteka“ Gradačac vrši se do isteka mandata ostalim članovima upravnog odbora imenovani rješenjem Gradskog vijeća, br. 01-04-151/25 od 03.04.2025.godine a nominiranje članova Nadzornog odbora Javnog preduzeća „Javno stambeno preduzeće Gradačac“ d.o.o. Gradačac, vrši se do isteka mandata članova nadzornog odbora nominirani rješenjem Gradskog vijeća br. 01-04-158/25 od 03.04.2025.godine.

**Član 3.**

Proceduru izbora člana Upravnog odbora Javne ustanove „Apoteka“ Gradačac provest će Ministarstvo zdravstva Tuzlanskog kantona od raspisivanja javnog oglasa do okončanja cijele konkursne procedure, koji će prijedlog za člana upravnog odbora predstavnika Ministarstva zdravstva Tuzlanskog kantona dostaviti Gradskom vijeću Grada Gradačac na dalje odlučivanje.

Proceduru izbora i nominiranje članova Nadzornog odbora Javnog preduzeća „Javno stambeno preduzeće Gradačac“ d.o.o. Gradačac od raspisivanja javnog oglasa do okončanja cijele procedure provest će Komisija za izbore i imenovanje Gradskog vijeća Grada Gradačac koja će objaviti javni oglas u “Službenim novinama FBiH”, u dnevnom listu velikog tiraža koji se distribuira na prostoru cijele Federacije BiH, na web stranici Grada Gradačac i Radiju Gradačac.

**Član 4.**

Komisija za izbore i imenovanja Gradskog vijeća će po zaključenju javnog oglasa sa kandidatima za članove nadzornog odbora koji budu ispunjavali uslove javnog oglasa obaviti intervju, sačiniti rang listu, pripremiti prijedlog rješenja o nominiranju članova nadzornog odbora Javnog preduzeća „Javno stambeno preduzeće Gradačac“ d.o.o. Gradačac odnosno nakon dostavljenog prijedloga Ministarstva zdravstva Tuzlanskog kantona pripremiti prijedlog rješenja o imenovanju člana upravnog odbora Javne ustanove Apoteka Gradačac i dostaviti Gradskom vijeću na odlučivanje.

**Član 5.**

Ova odluka stupa na snagu danom donošenja a objavit će se u "Službenom glasniku Grada Gradačac".

**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**GRAD GRADAČAC**

**- Gradsko vijeće -**

**Broj: 01-04-....../25 PREDSJEDAVAJUĆI**

**Datum: ............ 2025. godine GRADSKOG VIJEĆA**

**G r a d a č a c**

***Nedžad Šećić***

**O b r a z l o ž e nj e**

Pravni osnov za donošenje ove odluke je sadržan učlanu 8. Zakona o ministarskim, vladinim i drugim imenovanjima FBiH („Službene novine F BiH“ broj: 12/13, 34/03 i 65/13), članu 21. tačka 2. i 18. Statuta Grada Gradačac („Službeni glasnik Grada Gradačac“, br. 10/22) i člana 15 Odluke o utvrđivanju standarda i kriterija za imenovanja/nominiranja na upražnjene pozicije u reguliranim organima Grada Gradačac („Službeni glasnik Grada Gradačac“, broj 5/22).

Gradsko vijeće Grada Gradačac je na 4. redovnoj sjednici imenovalo upravno odbore javnih ustanova odnosno predložilo skupštinama javnih preduzeća imenovanje nadzornih odbora javnih preduzeća osim kad je u pitanju upravni odbor javne ustanove „Apoteka“ Gradačac gdje su predsjednik upravnog odbora ispred osnivača i član upravnog odbora ispred stručnih radnika imenovani na mandatni period od četiri godine a član upravnog odbora predstavnik Ministarstva zdravstva Tuzlanskog kantona imenovan je do okončanja konkursne procedure a najduže do 90 dana od dana imenovanja jer Ministarstvo zdravstva Tuzlanskog kantona nije dostavilo Gradskom vijeću prijedlog za člana upravnog odbora predstavnika Ministarstva zdravstva Tuzlanskog kantona.

Kod Nadzornog odbora javnog preduzeća „Javno stambeno preduzeće Gradačac“ d.o.o. Gradačac, Gradsko vijeće je predložilo skupštini ovog javnog preduzeća imenovanje jednog člana Nadzornog odbora na mandatni period od četiri godine a za dva člana do okončanja konkursne procedure a najduže do 90 dana od dana imenovanja jer tokom konkursne procedure prijavio se samo jedan kandidat od ukupno 3 kandidata koliko broji nadzorni odbor.

Shodno navedenom Komisija za izbore i imenovanja je dana 22.04.2025.godine održala sjednicu komisije na kojoj je razmatrala i utvrdila prijedlog odluke o raspisivanju javnog oglasa i istu dostavlja Gradskom vijeću na razmatranje i usvajanje.

**Komisija za izbore i imenovanja**

**Gradskog vijeća Grada Gradačac**